FORTH โชว์กำไร Q2 โตถล่มทลายเกือบ 5 เท่าตัว แถมปันผล 0.15 บ./หุ้น
FORTH โชว์กำไร Q2 โตถล่มทลายเกือบ 5 เท่าตัว หรือมีกำไร 120.22 ลบ.เพิ่มขึ้น 436% จากปีก่อนมีกำไร 22.45 ลบ.เผยรายได้จากธุรกิจและบ.ย่อยหนุนกำไร ขณะที่ 6 เดือนแรกมีกำไร 208.83 ลบ.เพิ่มขึ้น 302% จากปีก่อนมีกำไร 51.90 ลบ. แถมปันผล 0.15 บ./หุ้น
13 ส.ค. 2558

บริษัท ฟอร์ท คอร์ปอเรชั่น จำกัด (มหาชน) หรือ FORTH รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 120.22 ล้านบาท หรือมีกำไรสุทธิ 0.13 บาทต่อหุ้น เพิ่มขึ้น 436% หรือกว่า 2 เท่าตัว จากช่วงเดียวกันของปีก่อนที่มีกำไรสุทธิ 22.45 ล้านบาท หรือมีกำไรสุทธิ 0.02 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 208.83 ล้านบาท หรือ 0.22 บาทต่อหุ้น เพิ่มขึ้น 302% จากช่วงเดียวกันของปีก่อนที่มีกำไรสุทธิ 51.90 ล้านบาท หรือ 0.05 บาทต่อหุ้น
โดยผลการดำเนินงานที่มีกำไรเพิ่มขึ้น เนื่องจากการเพิ่มขึ้นของรายได้จากธุรกิจเทคโนโลยีที่เกี่ยวข้องและธุรกิจให้บริการรายย่อย ส่วนอัตรากาไรขั้นต้นที่เพิ่มขึ้นและการควบคุมค่าใช้จ่ายในการขายและบริหารได้อย่างมีประสิทธิภาพ
พร้อมกันนี้บริษัทประกาศจ่ายปันผลงวด 1 ม.ค. 2558 ถึงวันที่ 30 มิ.ย. 2558  เป็นเงินสดอัตรา 0.15 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 25 ส.ค.58 โดยกำหนดจ่ายเงินปันผล 10 ก.ย.58